بل پلو د ډيسېمبر په دویمه د اطلاعاتو وفاقي وزیر فواد چودري د دې ګرانۍ زمه وار د پاکستان مسلم لیګ ن حکومت وګرځاوه او و یې ویل، دی شاهد خاقان عباسي ته بلنه ورکوي چې راشي او لومړی ځان په نظام پوهه کړي نن د دوی د ناسمو کارونو او پالیسیو لوجې په دې هېواد کې ګراني جوړه شوې او شاهد خاقان عباسي ته چې کله د ګیس وزارت ورکړل شو نو په هغه د یوې روپۍ قرضه هم نه وه خو چې کله نوموړي دغه وزارت پرېښودو نو یو سل اووه پينځوس اربه روپۍ قرضه يې پرېښوده۔

د پاکستان وزیراعظم عمران خان هم په وار وار ویلي چې د تېرو حکومتونو د پالیسیو له وجې یې حکومت بهرنیو قرضو او اقتصاد په برخه کې له ګڼو مشکلاتو سره مخامخ شوی خو پر خپلو هغو ژمنو یې ټینګار کړی چې ډېر ژر به پاکستان په سیمه کې په تندۍ سره پرمختللی هېواد وګرځي۔

که غواړئ چې بې له خنډ او ځنډه د مشال راډیو ټولو مطالبو ته لاسرسی ولرئ نو له ایپ سټور او ګوګل پلې څخه اپليکېشن ډاونلوډ کړئ